《八月十五夜月有五色华晕二首 其一》
明代·黄省曾

圆魄度秋旻，金辉皎夕闉。不将三藉壁，若御五成轮。

扇举裁纨丽，波含濯锦新。庆云如得把，堪赠北堂人。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。